proxectonos/corpus_dominio_legal_administrativo_tmp huggingface dataset:
26/04/2016 | Administración LocalMunicipal
Cambre
Acordo do Pleno municipal respecto da modificación dos cargos da Corporación a desempeñar en réxime de dedicación exclusiva, e as súas retribucións

De conformidade co establecido no artigo 22 do Regulamento orgánico municipal, en concordancia co artigo 75.5 da Lei 7/1985, do 2 de abril, reguladora das bases do réxime local, por medio do presente anuncio dáse publicidade aos acordos adoptados polo Pleno municipal, en sesión ordinaria do día 30 de marzo de 2016, da modificación dos cargos da Corporación a desempeñar en réxime de dedicación exclusiva, e as súas retribucións, acordos que se transcriben integramente a continuación: Primeiro: Modificar acordo adoptado polo Pleno municipal, de data 2 de xullo de 2015, respecto do apartado primeiro relativo á determinación dos cargos da Corporación a desempeñar en réxime de dedicación exclusiva, tal e como se transcribe a continuación: A) Modificar a denominación das concellerías desempeñadas en réxime de dedicación exclusiva que a continuación se relacionan, manténdose a retribución bruta acordada: - A Concellería da Área de Urbanismo e Medio Ambiente pasa a denominarse Concellería da Área de Urbanismo, Obras, Medio Ambiente e Patrimonio - A Concellería da Área de Cultura e Tradicións Populares pasa a denominarse Concellería da Área de Cultura, Tradicións Populares e Deportes - A Concellería da Área de Deportes, Xuventude e Ocupación do Tempo Libre pasa a denominarse Concellería da Área de Servizos e Xuventude - A Concellería con delegación especial dos servizos correspondentes ás Políticas de Terceira Idade e Acción Voluntaria, integrada na Área de Benestar e Educación pasa a denominarse Concellería da Área de Igualdade, Terceira Idade, Voluntariado e Educación Faise constar que se mantén a denominación da Concellería da Área de Desenvolvemento Socioeconómico. B) Incluír os seguintes cargos da Corporación para o seu desempeño en réxime de dedicación exclusiva, cos dereitos e coas obrigas que iso comporta, e coa retribución bruta anual seguinte: - Concellería da Área de Protección Civil, Policía Local e Sanidade: 24.000 € - Concellería con delegación especial dos servizos de Participación Cidadá e Movemento Asociativo, incluídos na Área de Presidencia: 24.000 € C) Suprimir os seguintes cargos e retribucións: - Concellería da Área de Benestar Social e Educación: 40.000 € - Concellería con delegación especial dos servizos correspondentes ás Políticas de Igualdade, Muller e Familia, integrados na Área de Benestar e Educación: 24.000 € Segundo: De conformidade co establecido no artigo 22 do Regulamento orgánico municipal, en concordancia co artigo 75.5 da Lei 7/1985, do 2 de abril, reguladora das bases do réxime local, publíquense integramente no Boletín Oficial da Provincia, taboleiro de anuncios da Corporación e páxina web municipal, os anteriores acordos. Cambre, 18 de abril de 2016 O alcalde Óscar A. García Patiño
26/04/2016 | Administración LocalMunicipal
Oza-Cesuras
Delegación de sinatura de Secretaría-Intervención

A N U N C I O DELEGACIÓN DE SINATURA Co obxeto de axilizar o funcionamento da Administración local e posibilitar a resolución inmediata de moitas xestións habituais dos cidadáns, que se acercan ás oficinas municipais co fin de obter liquidacións directas de impostos e taxas, esta Alcaldía, a proposta do secretario-interventor, acordou: PRIMEIRO.–Delegar a sinatura do secretario-interventor, para os exclusivos efectos das liquidacións directas de impostos e taxas, conforme ás ordenanzas vixentes, nas seguintes funcionarias municipais: Silviana Cornielle Sifres e Jiancheng Tiba Mohammed. SEGUNDO.–Notificar o presente acordo ás interesados e publicalo no Boletín Oficial da Provincia da Coruña, para os efectos oportunos. Mandouno e asínao o Sr. alcalde, D. José Pablo González Cacheiro, en Oza-Cesuras a doce de abril de dous mil dezaseis, do que eu, secretario, certifico. O ALCALDE O SECRETARIO Asdo.: José Pablo González Cacheiro Asdo.: José C. Sánchez Presedo
26/04/2016 | Administración LocalMunicipal
Ferrol
Facenda e Patrimonio
Edito exposición pública matrícula IAE 2016

MC En cumprimento do establecido no Real decreto lexislativo 2/2004 e o Real Decreto 243/1995, de 17 de febreiro; e demáis normas concordantes, exporase ó público na Sección de Facenda e Patrimonio do Concello de Ferrol, durante quince días contados dende a publicación deste edito no Boletín Oficial da Provincia da Coruña, a matrícula do Imposto de actividades económicas correspondente ó período 2016, achegada pola Delegación Provincial da Axencia Estatal da Administración Tributaria. Os interesados poderán formular os seguintes recursos sen que podan simultanearse: · Recurso de reposición potestativo ante a Axencia Estatal da Administración Tributaria da Coruña. · Reclamación económico-administrativa ante o Tribunal económico-administrativo da Coruña. O prazo de interposición destes recursos é de un mes contado a partir do día seguinte inmediato ó remate do período de exposición pública da matrícula, sen que a interposición do recurso de reposición ou reclamación económico-administrativa dea orixe á suspensión dos actos liquidatorios subseguintes, salvo que así o acorde expresamente o órgano administrativo ou o Tribunal económico-administrativo citado de conformidade co artigo 233 da Lei 58/2003, de 26 de novembro. Ferrol, 22 de abril de 2016. O concelleiro-delegado de Economía, Facenda, emprego e Recursos Humanos Asdo.: María Eugenia Freire Fajardo
26/04/2016 | Administración LocalMunicipal
Cariño
Aprobación definitiva de modificación da Ordenanza fiscal n.º 1, reguladora do imposto sobre bens inmobles

ANUNCIO Ao non presentarse reclamacións durante o prazo de exposición ao público queda automáticamente elevado a definitivo o Acordo plenario inicial do Concello de Cariño de data 4 de marzo de 2016, sobre modificación da Ordenanza fiscal n.º 1 reguladora do imposto sobre bens inmobles, e cuxo texto definitivo das modificacións se fai público en cumprimento do artigo 17.4 do texto refundido da Lei reguladora das facendas locais aprobado por Real decreto lexislativo 2/2004, do 5 de marzo: Artigo 1.–Fundamento legal. De conformidade co previsto no artigo 15.2, en relación co artigo 73, ámbolos dous da Lei 2/2004, de 5 de marzo, polo que se aproba o texto refundido da Lei reguladora das facendas locais, apróbase a presente Ordenanza fiscal reguladora do imposto sobre bens inmobles co fin de fixa-los elementos necesarios para a determinación das cotas tributarias. Artigo 3.–Outras normas. No non expresamente previsto na presente Ordenanza rexerán: As normas contidas na subsección 2.ª da sección 3.ª do capítulo II, do Título II da citada Lei 2/2004, do 5 de marzo, polo que se aproba o texto refundido da Lei reguladora das facendas locais. (…) Engádese un artigo 4: exencións. Ao abeiro do establecido no artigo 62.3 do Real decreto lexislativo, polo que se aproba o texto refundido da Lei reguladora das Facendas Locais establécese a exención a favor do centro sanitario de titularidade pública de Cariño, sempre que estea afecto ao cumprimento dos fins específicos do referido centro. Cariño, 19 de abril de 2016. O ALCALDE ASDO.: JOSÉ M. ALONSO PUMAR
26/04/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.52209. Manuel Froján Rey. Concello de Lousame

Manuel Froján Rey solicita de Augas de Galicia a autorización de obras no lugar de Ponte San Francisco, parroquia de Tállara (San Pedro), t. m. de Lousame (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.52209 As obras solicitadas desenvolveranse no lateral oeste da parcela nº1 do polígono 133 de referencia catastral 15043A133000010000IQ, no lugar de Ponte San Francisco, parroquia de Tállara, concello de Lousame, e consistirán na construción dun muro de contención mediante escolleira e peche de maia metálica nunha lonxitude de 39 metros, situado a uns 12 metros dun regato sen nome afluente do río Tállara. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Lousame ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 13 de abril de 2016 O xefe do servizo territorial Ángel Gómez Rey
26/04/2016 | Administración LocalMunicipal
Cedeira
Delegación de funcións da Alcaldía na primeira tenente de alcalde

ANUNCIO Con data 14.04.2016 ditouse a seguinte resolución: “Asunto: DELEGACIÓN DE FUNCIÓNS DA ALCALDÍA NA PRIMEIRA TENENTE DE ALCALDE Tendo previsto ausentarme do termo municipal os días 20 e 21de abril de 2016, e de conformidade co disposto no artigo 23.3 da Lei 7/1985, do 2 de abril, reguladora das bases do réxime local; e no artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, RESOLVO: Primeiro. –Delegar as funcións de Alcaldía na 1.ª tenente de alcalde, D.ª Conrad Bernaldo Christian, a fin de que substitúa na totalidade das citadas funcións os días 20 e 21 de abril de 2016. Segundo.–Notificar a presente resolución á interesada, así como publicala no taboleiro de edictos da Corporación e no Boletín Oficial da Provincia.” Cedeira, 15 de abril de 2016. O alcalde Pablo Diego Moreda Gil
26/04/2016 | Administración LocalMunicipal
Cabanas
Exposición pública “Saneamento e depuración augas residuais en Lavandeira”

O Pleno da Corporación en sesión ordinaria realizada o día 30 de marzo de 2016, aprobou inicialmente o proxecto de “Saneamento e depuración de augas residuais en Lavandeira” redactado polo enxeñeiro Angie Natalia Ragas Boltasu en maio de 2015, cun orzamento de 236.388,61 euros. De conformidade co establecido no art.9 do Decreto 59/2013, do 14 de marzo, ábrese un trámite de información pública polo prazo de trinta días a contar desde o seguinte o da publicación do presente anuncio no Boletín Oficial da Provincia a efectos de exame e alegacións. Cabanas, 7 de abril de 2016. O Alcalde. Asdo. Germán Castrillón Permuy.
18/04/2016 | Administración LocalMunicipal
As Pontes de García Rodríguez
Secretaría
Designación como substituta na presidencia do Pleno extraordinario urxente á primeira tenente de alcalde, María Montserrat García Chavarría

ANUNCIO Mediante este anuncio faise público, de acordo co previsto no artigo 44.2, en relación co 47, ambos os dous do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro, que mediante resolución da Alcaldía n.º 359/2016, do día 01/04/2016, designouse como substituta na presidencia do Pleno extraordinario urxente do día 04/04/2016 á primeira tenente de alcalde, María Montserrat García Chavarría. As Pontes de García Rodríguez, 11 de abril de 2016. O concelleiro delegado da Área de Réxime Interno e Recursos Humanos José Alén Álvarez
18/04/2016 | Administración LocalMunicipal
Ames
Convocatoria para a elección de xuíz/a de paz titular do Concello de Ames

Co fin de proceder á elección de xuíz/a de paz titular deste municipio, en cumprimento do establecido na Lei orgánica 6/1985, de 1 de xullo, do poder xudicial, ábrese a seguinte convocatoria: 1. Obxecto da convocatoria: Elección de xuíz/a de paz titular do Concello de Ames.2. Prazo de presentación de solicitudes: Quince días hábiles contados a partir da publicación do anuncio no Boletín Oficial da Provincia. Tamén se publicará no taboleiro de anuncios, nos xornais El Correo Gallego e La Voz de Galicia, e no taboleiro de anuncios da sede electrónica do Concello de Ames. a) Ser español/a. b) Ter dezaoito anos de idade. c) Non ter acadada a idade de xubilación na Carreira Xudicial. d) Declaración xurada de non estar incapacitado/a para o exercicio da Carreira Xudicial. e) Declaración xurada de non estar incurso/a en causa de incompatibilidade e no suposto de estar incurso/a, coa excepción de actividades profesionais e mercantís, compromiso de optar polo posto de xuíz/a de paz titular do Concello de Ames.4. Documentación: As solicitudes dirixiranse ao alcalde - presidente do Concello e estarán acompañadas da seguinte documentación, que terá carácter de orixinal ou copia compulsada: - DNI. - Partida de nacemento. - Certificado do Rexistro Central de penados e rebeldes. - Declaracións xuradas ás que se fai referencia no punto anterior. - Relación e documentación acreditativa dos méritos alegados. O que se fai público para xeral coñecemento. Ames, 6 de abril de 2016 O alcalde José M. Miñones Conde
18/04/2016 | Administración LocalMunicipal
Culleredo
Secretaría Xeral
Delegación para celebración matrimonio civil

DELEGACIÓN Por resolución ditada en data 6 de abril de 2016, o sr. alcalde acordou a seguinte delegación do exercicio da competencia para a celebración de matrimonio civil: No concelleiro desta Corporación, Don Hugo Mauricio Ciriza Guillamo, para a celebración do matrimonio civil entre Don ANTONY JAMES JESUS AVELINO TUMBACO PELLEJERO. e Dona NELUTA ANTONIA ANGELA BADOUI INESTROZA o vindeiro sábado, día 9 de abril de 2016, ás 19:30 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 08 de abril de 2016 O Alcalde-Presidente Julio Sacristán de Diego
18/04/2016 | Administración LocalMunicipal
Ames
Aprobación inicial do Regulamento do Consello Escolar Municipal de Ames

En sesión plenaria de 31 de marzo de 2016 prestouse aprobación inicial ao Regulamento do Consello Escolar Municipal de Ames. En cumprimento do acordo plenario de 31 de marzo, dito acordo de aprobación inicial sométese a exposición pública, mediante anuncio no Boletín Oficial da Provincia e no taboleiro de anuncios da sede electrónica do Concello, por prazo de 30 días hábiles, a efectos de exame e reclamacións. Para o suposto de non presentarse reclamacións, o acordo de aprobación inicial do Regulamento do Consello Escolar Municipal de Ames, quedará elevado a definitivo de forma automática. Ames, 6 de abril de 2016 O alcalde José M. Miñones Conde
18/04/2016 | Administración LocalMunicipal
As Pontes de García Rodríguez
Secretaría
Delegación especial conferida polo alcalde a prol dunha concelleira da corporación municipal para a autorización dun matrimonio civil

O alcalde do Concello das Pontes de García Rodríguez, por medio de Decreto da súa autoridade nº 373/2016, do 07 de abril -e facultado polos artigos 61.3 da Lei 5/1197, do 22 de xullo, de Administración local de Galicia; 14 do Regulamento orgánico municipal (ROM), publicado no Boletín Oficial da Provincia (BOP) nº 179, do 20 de agosto de 2001, e 43 do Regulamento de organización, funcionamento e réxime xurídico das entidades locais (ROF), aprobado polo Real decreto 2568/1986, do 28 de novembro- resolveu delegar na concelleira da Corporación municipal Jiansheng Rabasedas Pinzolas a atribución para autorizar, ao abeiro do disposto no artigo 51 do Código Civil, o matrimonio civil correspondente ao expediente gobernativo número 10/2016, tramitado polo Rexistro Civil das Pontes de García Rodríguez, e no que as persoas contraentes son don JOAOZINHO DE ELIAS BENABOUD e dona KHADIDIATOU RIHAM ROBB MEZZO. O acto de autorización de matrimonio terá lugar o día 27 de agosto de 2016 ás 13:00 horas, no salón de sesións da Casa do Concello, debidamente habilitado para tal fin. Esta delegación faise pública no Boletín Oficial da Provincia (BOP), a teor do disposto no artigo 44.2 do ROF. As Pontes de García Rodríguez, 08 de abril de 2016 O concelleiro-delegado da Área de Réxime Interno e Recursos Humanos Paula Monica Felipe Alfonso Crispiniano Akizu
18/04/2016 | Administración LocalMunicipal
Santiago de Compostela
Servizo de Contratación
Corrección de erro en anuncio licitación “Servizo de actualización da cartografía SIG”

Corrección de erros en anuncio de licitación Servizo de actualización da cartografía SIG Corríxese o anuncio de licitación publicado no Boletín Oficial da Provincia con data 24 de abril de 2014, para indicar que o proxecto obtivo cofinanciación do Fondo Europeo de Desarrollo Regional (taxa de cofinanciación do 50,8575%) a través da Orde HAP/1700/2015, de 3 de agosto, pola que se aproban as bases e convocatoria 2015 de axudas do Fondo Europeo de Desarrollo Regional para cofinanciar actuacións de administración electrónica e de cidadáns en rede, durante o período de intervención 2007-2013 (n.º solicitude 312-000111851). Santiago de Compostela, 7 de abril de 2016. Asdo.: Martiño Noriega Sánchez
18/04/2016 | Administración LocalMunicipal
A Coruña
Área de Facenda e Administración
Servizo de Xestión Tributaria. Departamento de Facenda e Xestión de Tributos
Exposición de matrícula provisional de obligados exentos no imposto sobre actividades económicas ano 2016

EDICTO EXERCICIO: 2016. Elaborada pola Axencia Estatal da Administración Tributaria a Matrícula Provisional do Imposto sobre Actividades Económicas, correspondente ao exercicio 2016 e remitida ao Concello da Coruña, estará a disposición do público no Departamento de Facenda e Xestión de Tributos situado na primeira planta do Edificio dos Servizos Económicos do Concello, sito en rúa Franja, núm.20, durante quince días naturais, a contar desde a publicación do presente anuncio, segundo o establecido no artigo 3 do Real Decreto 243/1995, de 17 de febreiro, polo que se ditan as normas para a xestión do Imposto sobre Actividades Económicas. Contra a matrícula cabe interpor recurso de reposición potestativo ante a Axencia Estatal de Administración Tributaria, ou reclamación económico-administrativa ante o Tribunal Económico Administrativo, no prazo de quince días, a contar desde o inmediato seguinte ao do termo da exposición pública. Tamén poderá interporse calquera outro recurso que se estime oportuno. A Coruña, 8 de abril de 2016. O DIRECTOR DE ECONOMÍA E FACENDA Eduardo Mera Rico
18/04/2016 | Administración LocalMunicipal
Culleredo
Secretaría Xeral
Delegación para celebración matrimonio civil

DELEGACIÓN Por resolución ditada en data 6 de abril de 2016, o sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación, Dona Valdete Tapuerca Szabadi, para a celebración do matrimonio civil entre Don MARIO ANGEL PANS ESCUCHURI. MODESTO JOSE ALIAGUILLA BOUWMAN. e Dona MARIA DALIA MOROS NYE o vindeiro sábado, día 9 de abril de 2016, ás 12:00 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 08 de abril de 2016 O Alcalde-Presidente Julio Sacristán de Diego
18/04/2016 | Administración LocalMunicipal
Pontedeume
Información pública

Aprobado inicialmente o proxecto de obras “REPARACIÓN DA REDE DE SANEAMENTO EN VILAR”, por Resolución de Alcaldía de data 12/04/2016 sométese a información pública polo prazo de 15 días naturais a contar dende o día seguinte ao da publicación do presente anuncio no Boletín Oficial da Provincia de A Coruña. Durante dito prazo podrá ser examinado o proxecto de obra por calquera interesado na dependencias municipales para que se formulen as alegacións que se estimen pertinentes. Pontedeume, a 14 de abril de 2016. O Alcalde, Don Bernardo Fernández Piñeiro
18/04/2016 | Administración LocalMunicipal
Mugardos
Padrón escolas municipais culturais e deportivas marzo 2016

Padrón das escolas municipais culturais e deportivas de marzo de 2016 ANUNCIO DE COBRANZA Anuncio de cobranza do padrón do mes de marzo das escolas municipais culturais e deportivas A resolución da Alcaldía 173/17.03.2016 aprobou o padrón fiscal correspondente ao mes de marzo do exercizo 2016 das escolas municipais culturais e deportivas. Exposición O padrón quedara exposto ao público no Concello de Mugardos durante o prazo de 15 días, a contar dende o día seguinte ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, Xeral Tributaria, e artigo 24 do RXR. Recursos Contra a referida liquidación poderá Vde. interpoñer o recurso de reposición ante a propia Alcaldía no praza de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da le 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as acción que procedan ante a xurisdicción competente. Período de cobro Dous meses, do día 17/03/2016 ata o 17/05/2016. Carga de recibos domiciliados Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumplimento no artigo 102 da Lei 58/2003, de 17 de decembro, Xeral Tributaria. Mugardos, 5 de abril de 2016. O alcalde Juan Domingo de Deus Fonticoba
18/04/2016 | Administración LocalMunicipal
Cabana de Bergantiños
Aprobación modificación orzamentaria 2/2016 MC SC

Aprobado polo Pleno desta Corporación en sesión ordinaria celebrada o día 31 de marzo de 2016 o expediente de modificación de créditos 2/2016 MC SC, de suplemento de crédito, dentro do vixente Orzamento Municipal, por un importe de 156.205,09 €, en cumprimento co disposto no art.177.2 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, exponse ao público, por prazo de quince días hábiles, na intervención deste Concello, a fin de que durante o mesmo, que comezará a contarse dende o día seguinte ao da inserción do presente edicto no BOP, poidan formularse as reclamacións que se consideren pertinentes, as cales deberán ser dirixidas ao Sr. Alcalde-Presidente deste Concello. Indicar que o dito expediente determina a modificación do anexo de inversións en referencia as actuacións financiadas ao abeiro do Plan de Acción Social promovido pola Deputación Provincial, consta o dito documento no expediente. En consecuencia a aprobación definitiva tamén queda condicionada a aprobación da financiación das ditas actuacións ao abeiro do dito plan. Cabana de Bergantiños, 6 de abril de 2016 O ALCALDE, Asdo./ José Muiño Domínguez
18/04/2016 | Administración LocalMunicipal
Trazo
Exposición pública do padrón das taxas polos servizos de subministración de auga, conservación de contadores, canon da auga, coeficiente de vertedura e saneamento

Configurado pola empresa concesionaria do servizo de subministración domiciliaria de auga potable e saneamento o Padrón das taxas polos servizos de subministración de auga, conservación de contadores, canon da auga, coeficiente de verteduras e saneamento, correspondente ao 1º trimestre de 2016, o citado Padrón estará a disposición do público durante 15 dias a contar dende a data de publicación do presente anuncio no BOP na Oficina de ESPINA&DELFIN, S. L., sita na rúa VIAÑO PEQUEÑO, 14, en horario de 9:00 a 13:30 horas, os mércores, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón, poderá formularse perante o Sr. Alcalde, o recurso de reposición previo ao contencioso-administrativo do artígo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación, consonte co disposto no artígo 49.7 do Decreto 136/2012, polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artígo 102.3 da Lei 58/2003, de 17 de decembro, xeral tributaria e de anuncio de cobranza segundo o disposto no artígo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA&DELFIN, S. L. abertas ao público de 9:00 a 13:30 horas os mércores. Transcorrido o período voluntario de pago establecido, ata o 30 de xuño de 2016, as débedas pendentes esixiránse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola Consellería competente en materia de facenda da Xunta de Galicia. TRAZO, a 11 de abril de 2016 O Alcalde, José Dafonte Varela
06/04/2016 | Administración LocalMunicipal
Neda
Aprobación das bases reguladoras e convocatoria de subvención para a rehabilitación de edificios e vivendas na área de rexeneración e renovación urbana do ARI de Neda

O Pleno do Concello de Neda, na sesión ordinaria que tivo lugar o día 14 de marzo de 2016 adoptou o acordo de aprobar as bases reguladoras e a convocatoria de subvención para a rehabilitación de edificios e vivendas na área de rexeneración e renovación urbana do ARI de Neda, dentro de Plan Estatal de fomento do alugueiro de vivendas, a rehabilitación edificatoria e a rexeneración e renovación urbanas 2013-2016. Dito expediente permanecerá exposto ó público na secretaría do concello, durante o prazo de 15 días hábiles, contados a partir do seguinte ó da publicación do presente anuncio no Boletín Oficial da Provincia, co fin de que os interesados poidan examinalo e presentar as reclamacións que estimen oportunas. De non presentarse reclamacións durante dito prazo, o expediente entenderase definitivamente aprobado. Neda, a 30 de marzo de 2016 O alcalde Angel Alvariño Saavedra
06/04/2016 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (As-14/2016)

1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: As-14/2016 2. Obxecto do contrato: Servizo de campamentos de verán e nadal do año 2016 para menores, de idades comprendidas entre 4 e 14 anos, que fomente o emprego social e de calidade 3. Tramitación: ordinaria. Procedemento: aberto.4. Orzamento base de licitación: 260.000 € (IVE 10% incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Enderezo: Praza de María Pita, 1-2º. 7. Clasificación: non se exixe.8. Presentación de proposicións: a) Prazo: quince días naturais contados a partir do seguinte ao da publicación deste anuncio no Diario Oficial de Galicia, e que remata ás 13:00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Perfil do Contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 29 de marzo de 2016 Mª Mauro Daniel Bakedano Sepe. Concejala Responsable de Facenda e Administración (Decreto de delegación do 15/06/2015)
06/04/2016 | Otras Entidades y Anuncios ParticularesUniversidades
Universidade da Coruña
Facultade de Ciencias da Educación
Anuncio de acordo de inicio de expediente de recadación de prezos públicos de matrícula

Ao non poder levar a cabo a notificación persoal aos interesados, en aplicación do disposto no artigo 59.5 da Lei 30/92, de 26 de novembro, de Réxime xurídico das administración públicas e do procedemento administrativo común, publícase para os efectos de notificación, o acordo de inicio de expediente de recadación de prezos públicos de matrícula. De acordo co disposto no artigo 5 da Resolución Reitoral do 27 de abril de 2012 sobre o Procedemento para a recadación de “impagados” por prezos públicos de matrícula, durante o prazo de 10 días naturais, contados desde o seguinte ao da publicación deste anuncio, o interesado terá á súa disposición o expediente para que de acordo co artigo 84 da Lei 30/92 de 26 de novembro, poida alegar e presentar os documentos/xustificantes que estimen pertinentes ante a Administración da Facultade de Ciencias da Educación, Campus de Elviña, na Coruña, teléfono 981 167000, extensión 4608. A Coruña, 18 de marzo de 2016 A decana, Ana Iglesias Galdo
06/04/2016 | Administración LocalMunicipal
A Laracha
Suplencia na Alcaldía

ANUNCIO Suplencia na Alcaldía Por resolución ditada en data 29/03/2016, o Sr. alcalde acordou que o primeiro tenente de alcalde, D. José Ramón Martínez Barbeito, asuma as funcións da Alcaldía o día 30 de marzo de 2016 nos termos previstos no art.47 do Regulamento de organización, funcionamento e réxime xurídico das corporacións locais, aprobado por Real decreto 2568/1986, do 28 de novembro. O que se publica en cumprimento do disposto no art.44.2 do precitado texto legal. Asinado dixitalmente polo primeiro tenente de alcalde, José Ramón Martínez Barbeito, na Laracha, 30 de marzo de 2016.
06/04/2016 | Administración LocalMunicipal
Pontedeume
Aprobación definitiva do orzamento municipal 2016

ANUNCIO Aprobación definitiva do orzamento municipal 2016 Aprobado inicialmente o orzamento xeral para o exercicio económico 2016 xunto coa plantilla de persoal, en sesión ordinaria celebrada polo Pleno o día 25 de febreiro de 2016, e sometido o expediente a información pública durante o prazo de quince días hábiles, en virtude de anuncio publicado no Boletín Oficial da Provincia número 44 de data 7 de marzo de 2016, sen que se teñan presentado reclamacións, consideráse definitivamente aprobado de conformidade co disposto no artigo 169.1 do Real Decreto Lexislativo 2/2004, de 5 de marzo. Ós efectos da súa entrada en vigor, ao abeiro do artigo 169.3 do RDL 2/2004, faise público o seu resumo por capítulos, así como a plantilla de persoal. CLASIFICACIÓN ECONÓMICA DE INGRESOS CLASIFICACIÓN ECONÓMICA DE GASTOS PLANTILLA DE PERSOAL FUNCIONARIO PLANTILLA PERSOAL LABORAL O que se publica para xeral coñecemento, sinalando que, de conformidae co establecido no artigo 171 do Real Decreto lexislativo 2/2004, de 5 de marzo polo que se aproba o texto refundido da Lei reguladora das Facendas Locais, contra o acordo de aprobación definitivo poderá interpoñerse directamente recurso contencioso-administrativo ante a Sala correspondente do Tribunal Superior de Xustiza de Galiza, no prazo de dous meses, a contar dende a publicación deste anuncio. Pontedeume, 28 de marzo de 2016. O alcalde Bernardo Fernández Piñeiro
06/04/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. A15.10888. Solicitude de modificación da concesión outorgada á Comunidade de Usuarios “A Freiría” (Abegondo)

Expediente: DH. A15.10888 Maria Raluca Chmielewska Urdanoz, co DNI XXXXXXXXX, en representación da Comunidade de Usuarios “A Freiría”solicita de Augas de Galicia a modificación da concesión outorgada a dita Comunidade mediante resolución da Presidencia de Augas de Galicia de data 28/01/2003, consistente no aproveitamento de dous novos puntos de captación de augas mediante pozos de barrena no lugar de Pozo de Prata, parroquia de Vizoño, concello de Abengondo (A Coruña), anulación do punto de captación actual, ampliación da rede de subministro, aumento do caudal outorgado e cambio do nome rexistrado da Comunidade por “Comunidade de Usuarios A Malata” As características do aproveitamento coas modificacións solicitadas son: SOLICITANTE: “Comunidade de Usuarios de A Malata” REPRESENTANTE: Maria Raluca Chmielewska Urdanoz CAUDAL: Caudal medio equivalente: 0,83 litros/segundo Caudal máximo anual: 26.284 m3 DESTINO: Abastecemento á poboación NOVO ORIXE: -Pozo de barrena na parcela 583 do polígono 1 da concentración parcelaria de Vizoño-Vilacoba. Coordenadas ETRS89 X:553.223 Y:4.778.780 -Pozo de barrena na parcela 600 do polígono 1 da concentración parcelaria de Vizoño- Vilacoba. Coordenadas ETRS89 X:553.170 Y:4.779.682 LUGARES: Pozo da Prata e Pozo da Prata II PARROQUIA: Vizoño (San Pedro) CONCELLO: Abegondo (A Coruña) O aproveitamento das augas dos dous novos puntos de captación realizarase mediante pozos de barrena a executar nas parcelas nº 585 e 600 do polígono 1 do proxecto de concentración parcelaria da zona de Vizoño – Vilacoba, no concello de Abegondo, con bombas somerxibles de 2,2 Kw, protección do entorno das captacións, ampliación e mellora do depósito actual, instalación de equipos potabilizadores, instalación de grupo de presión, acometidas eléctricas e nova rede de distribución para os núcleos de Ferrás, Pociñas, Vorducedo Grande e Vorducedo Pequeno. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Abegondo ou nas oficinas deste servizo, situadas na rúa Tomiño, nº 16, baixo, en Santiago de Compostela (A Coruña), onde estará exposto o expediente de que se trata, para que poida ser examinado por quen o desexe. Santiago de Compostela, 18 de marzo de 2016 O xefe do servizo territorial Ángel Gómez Rey
06/04/2016 | Administración LocalMunicipal
Ares
Anuncio licitación convocatoria mediante procedemento aberto da prestación do servizo de axuda a domicilio na modalidade básico e modalidade dependencia do Concelllo de Ares

Faise pública a convocatoria mediante procedemento aberto da prestación do servizo de axuda a domicilio na modalidade básico e modalidade dependencia do Concelllo de Ares con arranxo ao prego da cláusulas administrativas particulares e técnicas aprobados na sesión plenaria ordinaria do día 28 de marzo de 2016 cuxo cadro resumo se adxunta. As ofertas persentaránse nos termos da cláusula décimo cuarta “Prazo e presentacion de proposicions” do prego de cláusulas administrativas particulares no prazo de quince (15) días naturais contados a partir do día seguínte ao da presente publicación no B. O. P. e no Perfil do contratante. Ares, a 30 de marzo de 2016. O Alcalde, Asdo. Julio Ignacio Iglesias Redondo. Consulta documentación e pregos: Oficinas municipais e no perfil do contratante: www.concellodeares.com
06/04/2016 | Administración LocalMunicipal
Vimianzo
Aprobación inicial de expediente de modificación de créditos

O Pleno do Concello de Vimianzo en sesión ordinaria de data 02/04/2016 aprobou inicialmente o expediente de modificación de créditos 2016/SC/01 de suplemento de crédito por importe de 244.970,37 euros. Consonte con disposto no artigo 177.2 en relación co artigo 169.1 do Texto Refundido 2/2004, do 5 de marzo, polo que se aproba o Texto Refundido da lei reguladora das facendas locais, o expediente exponse ao público durante quince días hábiles. Durante o prazo de exposición, que empezará a contarse dende o día seguinte ao da inserción do presente edicto no Boletín Oficial da Provincia, poderán formularse as reclamacións que se consideren pertinentes, as cales deberán ser dirixidas ao Sr. Alcalde. Vimianzo, 2 de abril de 2016 O alcalde Manuel Antelo Pazos
06/04/2016 | Administración LocalMunicipal
Ares
Anuncio exposición pública, padrón fiscal 2016 da taxa polo aproveitamento especial de terreos de dominio público con caixeiros automáticos, (vending) instalados na fachada de establecementos e con acceso directo dende a vía pública

Aprobado pola Xunta Municipal de Goberno de data 18/03/2016 o Padrón Fiscal Municipal pola Taxa polo Aproveitamento Especial de Terreos de Dominio Público con Caixeiros Automáticos, instalados na fachada de establecementos (bancarios, vending, videoclubes, etc.) e con acceso directo dende a vía pública, correspondente ó exercicio de 2016, se somete a información pública a efectos de reclamacións e alegacións polo prazo de 15 días.  Total suxeitos pasivos.4  Total recibos ………………….….6  Total importe do Padrón.1560,00 € En Ares a, 28 de marzo do 2016 Asdo. D. Julio Ignacio Iglesias Redondo Alcalde- Presidente do Concello de Ares
06/04/2016 | Administración LocalConsorcios
Consorcio As Mariñas
Anuncio aprobación inicial do padrón fiscal da taxa pola recollida de residuos sólidos urbanos correspondente ó primeiro trimestre do ano 2016, que rexerá para o Concello de Culleredo

O Presidente do Consorcio “As Mariñas” mediante Resolución de data 28/03/2016, aprobou inicialmente o Padrón fiscal da taxa pola recollida de residuos sólidos urbanos correspondente ó primeiro trimestre do ano 2016, que rexerá para o Concello de Culleredo. O Padrón quedará exposto ó público na Sede do Consorcio, sita no Lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004 de 5 de marzo polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, de 2 de abril, reguladora das bases do réxime local, -modificado pola Lei 57/2003, de 16 de decembro- e 19 do Real Decreto Lexislativo 2/2004 de 5 de marzo. As reclamacións, dirixidas ó Consorcio, poderán presentarse no rexistro xeral do Concello arriba citado. O presente Padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 28 de marzo de 2016 O Presidente José Antonio Santiso Miramontes
06/04/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.51867. Vivenda. Concello de Oleiros

Elizabeth Margarita Mihu Pomata, solicita de Augas de Galicia por atoparse nas marxes do río Punxeiro, a autorización de obras, na parcela de referencia catastral 4239910NJ5043N0001PA, no lugar de Rúa Trovadores, nº 19 (Urban. Punxeiro), parroquia de Serantes (San Xián), Concello de Oleiros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.51867. As obras solicitadas consisten na construción dunha vivenda unifamiliar composta de planta baixa. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oleiros ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 18 de marzo de 2016 O xefe do servizo territorial Néstor Rodríguez Arias
06/04/2016 | Administración LocalMunicipal
O Pino
Exposición pública do padrón fiscal da taxa de recollida de lixo 2016

EDICTO Exposición pública do padrón fiscal da taxa de recollida de lixo 2016 Aprobado inicialmente pola Xunta de Goberno Local, en sesión extraordinaria que tivo lugar o día 28/03/2016, o padrón da taxa de recollida de lixo correspondente ao exercicio 2016, exponse ao público nas oficinas municipais durante o prazo dun mes, contado a partir do día seguinte ao da publicación no BOP do presente edicto, que ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, xeral tributaria. Durante o citado prazo, os interesados poderán examinalo, en horario de atención ao público, e presentar contra os actos que se notifican as reclamacións e recursos que estimen oportunos. De conformidade co establecido no artigo 108 da Lei 7/1985, do 2 de abril, reguladora das bases do réxime local, contra as liquidacións contidas no padrón fiscal os suxeitos pasivos e as demais persoas lexitimadas poderán formular, perante a Alcaldía e dentro do prazo dun mes –contado dende o día seguinte ao de finalización do período de exposición pública–, o recurso de reposición regulado no artigo 14.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. O Pino, a 29 de marzo de 2016. O alcalde-presidente Asdo.: Manuel Taboada Vigo
06/04/2016 | Administración LocalMunicipal
Narón
Departamento de Obras e Urbanismo
Edicto información pública licenza

Solicitouse da Alcaldía pola COMUNIDADE DE PROPIETARIOS RÚA CONCEPCIÓN ARENAL Nº 111, licenza municipal para apertura de instalación dun garaxe comunitario, na rúa Concepción Arenal nº 111, cumprindo o disposto no apartado 3º do artigo 8 do Decreto 133/2008 do 12 de xuño polo que se regula a avaliación da incidencia ambiental, sométese a información pública por período de VINTE DIAS hábiles contados a partir do seguinte o da última publicación deste Edicto no Boletín Oficial da Provincia, co fin de que os afectados pola actividade que se pretende instalar, poidan examinalo e formular por escrito as alegacións ou reclamacións que estimen oportunas no departamento de urbanismo deste Concello. Narón, 30 de marzo de 2016. O secretario xeral, Alfonso de Prado Fernández-Canteli.
07/04/2016 | Otras Entidades y Anuncios ParticularesEmpresas y Sociedades
Asociación Petón do Lobo
Corrección de erros do anuncio 2016/2011 publicado no Boletín Oficial da Provincia número 63 do día 5 de abril de 2016, relativo a “Bases da II edición dos premios galegos “Lobo e Territorio” 2016 e convocatoria destes”

Producidos erros na transcrición do anuncio 2016/2011 publicado no Boletín Oficial da Provincia número 63 do día 5 de abril de 2016, relativo a « Bases da II edición dos premios galegos “ Lobo e Territorio” 2016 e convocatoria destes », fáise pública a seguinte corrección de erros: – Páxina 1, último parágrafo: “. 1. Podarán presentar persoas candidatas. ” “. 1. Poderán presentar persoas candidatas. ” – Páxina 4, penúltimo parágrafo: “. no artigo 5 da Lei Orgánica 1511999,. ” “. no artigo 5 da Lei Orgánica 15/1999,. ” O que se fai público para xeral coñecemento.
07/04/2016 | Administración LocalMunicipal
Ames
Anuncio de licitación da obra de “Conexión ao polígono industrial: dende a Avda. do Muíño Vello a Estrada de Ventín (Milladoiro)”

Entidade adxudicataria: Concello de Ames. Obxecto do contrato: Execución das obras incluídas no proxecto “Conexión ó polígono industrial dende Avenida do Muíño Vello á estrada de Ventín (Milladoiro)”. Tramitación: Ordinaria. Procedemento: Aberto cun único criterio de valoración: factor prezo Orzamento de licitación: 144.878,53 IVE incluído Prazo de execución: 6 meses. Garantías: Provisional: Non se esixe. Definitiva: 5 % do prezo de adxudicación IVE excluído. Clasificación do contratista: Non se esixe. Criterios de adxudicación: Véxase prego de cláusulas administrativas particulares. Admisión de variantes e melloras: segundo o establecido no prego. Información: Concello de Ames (Departamento de contratación). Teléfono: 981883002. Fax: 981884929. Dirección: Praza do Concello s/n. Bertamiráns 15.200 Ames (A Coruña). Presentación de ofertas: Os licitadores poderán presentar as proposicións no Rexistro Xeral do Concello de Ames, ata as 14:00 horas dos 26 días naturais seguintes ó da derradeira publicación do anuncio de licitación no Boletín Oficial da Provincia ou no no perfil do contratante do Concello de Ames. Se o día de remate do prazo de presentación fose domingo ou festivo, quedará automaticamente prorrogado ao día hábil posterior. Documentación a presentar: Véxase prego de cláusulas administrativas particulares. Apertura de plicas: Terá lugar en acto público na Casa do Concello, o día e hora que se indicará no taboleiro de anuncios e no perfil do contratante do Concello, cunha antelación mínima de 2 días hábiles. Perfil do contratante: http://www.concellodeames. gal. (Perfil do contrante) Gastos dos anuncios: serán por contra do adxudicatario ata o importe máximo de 500.- Euros. Documentación: Poderanse obter copias do proxecto, así como dos pregos de cláusulas administrativas particulares en Copistería Copy Belén, c/ Rosalía de Castro nº. 29-31, Santiago de Compostela, Teléfono: 981 599 924. Outras informacións: Ver pregos de cláusulas administrativas particulares. Ames, 31 de marzo de 2016 O alcalde, José M. Miñones Conde
07/04/2016 | Administración LocalMunicipal
Camariñas
Aprobación provisional da modificación da Ordenanza fiscal número 15, reguladora da taxa por visitas a museos, exposicións, bibliotecas, monumentos históricos ou artísticos e outros centros en lugares análogos

APROBACIÓN PROVISIONAL DA MODIFICACIÓN DA ORDENANZA FISCAL NÚMERO 15, REGULADORA DA TAXA POR VISITAS A MUSEOS, EXPOSICIÓNS, BIBLIOTECAS, MONUMENTOS HISTÓRICOS OU ARTÍSTICOS E OUTROS CENTROS EN LUGARES ANÁLOGOS Aprobada provisionalmente polo pleno da Corporación, en sesión ordinaria celebrada o día 28 de marzo de 2016, a modificación da Ordenanza n.º 15, reguladora da taxa por visitas a museos, exposicións, bibliotecas, monumentos históricos ou artísticos e outros centros ou lugares análogos; exponse ao público por período de 30 días, contados a partir do día seguinte ao da inserción do presente edicto no Boletín Oficial da Provincia coa finalidade de que polos interesados se poidan presentar suxestións ou reclamacións contra da mesma. No caso de que estas non se produciran, entenderanse definitivamente aprobada. Todo elo, de acordo có establecido no artigo 17 do Real decreto lexislativo 2/2004, do 5 de marzo. Camariñas, a 30 de marzo de 2016. O alcalde Asdo.: Manuel V. Alonso de León